Šuranai
Šuranai (svk. Šurany iki 1927 m. Didieji Šuranai svk. Veľké Šurany, veng. Nagysurány, vok. Schuran, turk. Şuran) – miestas Nove Zamkų apygardoje, Nitros krašte, pietvakarių Slovakijoje. 9960 gyventojų (2015 m. duomenys). Miestas įsikūręs Dunojaus žemumoje, 123 m aukštyje virš jūros lygio, netoli Nitros upės. Yra nutolęs 13 km nuo Nove Zamkų ir maždaug 100 km nuo Bratislavos. 1976 m. prie Šuranų buvo prijungti Kostolni Sekas (svk. Kostolný Sek) ir Nitrianski Hradokas (svk. Nitriansky Hrádok).